Okresná prokuratúra Trenčín 
Bernolákova 2, 912 50 Trenčín 1

Sp. zn. : 1 Pv 263/13/3309	Trenčín, 26.8.2013
EEČ : 2-28-158-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Trenčín
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:
Podľa § 220 ods. 1 písm. c/ Trestného poriadku obvinený ml. XXXXX zložil na účet Okresnej prokuratúry XXXXX č. 7000235645/8180 sumu 100,- Eur na všeobecne prospešné účely, ktorá podľa vôle obvineného patrí štátu na pomoc obetiam trestnej činnosti, a táto bude prevedená na účet Krajskej prokuratúry XXXXX č. 7000003510/8180.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-388/TN-TN-2013.
dňa 22.03.2013 v čase o 17:25 hod. v NS Južanka v predajni BILLA na ul.  gen. Svobodu v Trenčíne odcudzil 1 ks. 0,7 l Cabernet Savignion v hodnote 9,90 €, ktorú si schoval pod bundu a následne prešiel k pokladni, kde zaplatil za ostatný tovar, kde bol následne zadržaný za pokladničnou zónou pracovníkom SBS, čím svojím konaním spoločnosti XXXXX, Bajkalská 19/A, Bratislava, IČO: 31347037 nespôsobil žiadnu škodu, nakoľko tovar bol vrátený nepoškodený späť do predajne a tohto konania sa dopustil, hoci bol za obdobný čin v predchádzajúcich dvanástich mesiacoch právoplatne postihnutý za priestupok proti majetku podľa § 50 zák. č. 372/1990 Zb. o priestupkoch, a to v blokovom konaní uložením pokuty vo výške 15 € blokom na pokutu nezaplatenú na mieste č. A0060442 zo dňa 29.07.2012 právoplatným dňa 14.08.2012 

Odôvodnenie: 
Uznesením povereného príslušníka Okresného riaditeľstva Policajného zboru v Trenčíne, Odboru poriadkovej polície, Obvodného oddelenia policajného zboru v Trenčíne, ČVS: ORP-388/TN-TN-2013 zo dňa 22.03.2013 bolo podľa § 199 ods. 1 Tr. por. začaté trestné stíhanie pre prečin krádeže podľa § 212 ods. 2 písm. f) Tr. zák.. Následne toho istého dňa poverený príslušník PZ pod tým istým ČVS uznesením podľa § 206 ods. 1 Tr. por. vzniesol obvinenie ml. XXXXX pre prečin krádeže podľa § 212 ods. 2 písm. f) Tr. zák. na hore uvedenom skutkovom základe. 

		Preskúmaním príslušného spisového  materiálu  som  zistil,  že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku. 

      Obvinený ml. XXXXX pri svojom výsluchu dňa 24.04.2013 slobodne, vážne a určito vyhlásil, že spáchal skutok, pre ktorý je trestne stíhaný a súhlasil so schválením zmieru. Splnomocnený zástupca poškodenej spoločnosti XXXXX XXXXX pri výsluchu dňa 27.05.2013 taktiež vyjadrili súhlas so schválením zmieru, a zároveň menovaná uviedla, že obvineným nebola spôsobená žiadna škoda, nakoľko tovar bol nepoškodený vrátený späť na predajňu. Na základe prokurátorom udeleného súhlasu probačnému a mediačnému úradníkovi na vykonanie mediácie v predmetnej trestnej veci, sa tento v priebehu prípravného konania dňa 09.08.2013 zúčastnil i na výsluchu obvineného, ktorý sa pred probačným a mediačným úradníkom zaviazal zložiť na účet Okresnej prokuratúry XXXXX sumu vo výške 100,- Eur, a túto, určenú na pomoc obetiam trestnej činnosti, aj na účet prokuratúry dňa 13.08.2013 poukázal, pričom prokurátor, považuje uvedenú sumu za dostačujúcu.

Obvinený ml. XXXXX bol v minulosti postihnutý v priestupkovom konaní, a to šesťkrát, pričom súdne trestaný doposiaľ nebol.
 
       Vzhľadom na povahu a závažnosť spáchaného prečinu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery, som dospel k záveru, že skutok, ktorého sa obvinený ml. XXXXX dopustil, a ktorý vykazuje znaky prečinu krádeže podľa § 212 ods. 2 písm. f) Tr. zák., bol len vybočením z medzí riadneho života, ktorý menovaný viac-menej doposiaľ viedol, a teda takýto spôsob rozhodnutia považujem v jeho prípade za dostačujúci.

           Pretože podmienky pre schválenie zmieru a zastavenie trestného stíhania sú splnené, bolo rozhodnuté tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ondrej Kováčik
prokurátor